4. OSNUTEK PRODAJNE POGODBE

Republika Slovenija, Upravna enota Maribor

Ulica heroja Staneta 1, 2501 Maribor

ki jo zastopa načelnica Nika Pozeb Kolenc,

Matična številka: 5886422000, Davčna številka: 23328797

TRR: SI56 0110 0630 0109 972 (v nadaljevanju: prodajalec)

in

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv kupca ali ime in priimek)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (sedež ali naslov kupca)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ime in funkcija zastopnika (če je kupec pravna oseba))

davčna številka ali ID številka za DDV: \_\_\_\_\_\_\_\_\_\_\_\_\_ (v nadaljevanju: kupec)

sklepata naslednjo

**KUPOPRODAJNO POGODBO ZA VOZILO**

1. člen

Prodajalec in kupec uvodoma ugotavljata:

* da je prodajalec lastnik rabljenega vozila, ki je predmet te pogodbe,
* da je bilo na podlagi Zakona o stvarnem premoženju države in samoupravnih lokalnih skupnosti, (Uradni list RS, št. 11/18, 79/18 in 78/23 – ZORR) in Uredbe o stvarnem premoženju države in samoupravnih lokalnih skupnosti (Uradni list RS, št. 31/18) na spletni strani \_\_\_\_\_\_\_\_\_\_\_\_\_\_\_\_ dne \_\_. \_\_. 2023 objavljena namera o sklenitvi neposredne pogodbe za prodajo premičnin;
* da je kupec pravočasno oddal najugodnejšo ponudbo za predmetno vozilo,
* da je prodajalec vozilo izločil iz uporabe,
* da je knjigovodska vrednost vozila enaka 0,00 EUR.

2. člen

Prodajalec kupcu proda naslednje vozilo:

|  |  |
| --- | --- |
| Znamka/model | RENAULT KANGOO 1.2, 16V |
| Številka šasije | VF1KCEWEF31362996 |
| Letnik | 2004 |
| Motor ccm | 1149 |
| Moč motorja (kW) | 55 |
| Št. prevoženih kilometrov | 112.146 |
| Barva vozila | Bela |
| Motor B/D | BENCIN |
| Dodatna oprema | Klimatska naprava |
| Stanje vozila | Vozilo ni registrirano, je redno servisirano z manjšimi obrabnimi znaki, vozilo ima skoraj izpraznjen akumulator, pokvarjen ventilacijski sistem vsled česar klimatska naprava ne deluje. |
| Število ključev vozila | 2 |
| Prometno dovoljenje | DA |
| Inventarna številka | 62271218 |

Skupna dogovorjena kupnina za zgoraj navedeno vozilo znaša \_\_\_\_\_\_\_\_\_\_\_\_\_EUR.

Kupec bo celotno kupnino v skupnem znesku \_\_\_\_\_\_\_\_\_\_ plačal v enkratnem znesku najkasneje v roku 5 dni od podpisa pogodbe, na podračun proračuna Republike Slovenije št.: SI56 01100-6300109972, s sklicem SI18 62278-7201001-73712023. Plačilo celotne kupnine v roku 5 dni od podpisa pogodbe je bistvena sestavina pravnega posla.

V primeru, da kupnina ne bo plačana v zgoraj navedenem roku, je pogodba razvezana po samem zakonu.

V smislu petega odstavka 5. člena Zakona o davku na dodano vrednost - ZDDV-1 (Uradni list RS, št. 13/11 – uradno prečiščeno besedilo, 18/11, 78/11, 38/12, 83/12, 86/14, 90/15, 77/18, 59/19, 72/19, 196/21 – ZDOsk, 3/22, 29/22 – ZUOPDCE in 40/23 – ZDavPR-B) se prodajalec kot državni organ ne šteje za davčnega zavezanca v zvezi z dejavnostmi ali transakcijami, ki jih opravlja kot organ oblasti. Prodajalec pri nabavi teh vozil ni imel pravice do odbitka DDV, ker je ta vozila nabavil v okviru nalog, ki jih opravlja kot organ oblasti. Odprodaja teh vozil ni predmet obdavčitve po 3. členu ZDDV-1 (je neobdavčeno).

3. člen

S podpisom te pogodbe in plačilom kupnine postane kupec lastnik vozil iz 2. člena te pogodbe. Prevzem vozila (predaja ključev vozila) se opravi šele po predložitvi dokazila o plačilu kupnine in dokazilom o prenosu lastništva pri pristojni registracijski organizaciji. Kupec mora vozilo prevzeti na svoje stroške in na lokaciji prodajalca, najkasneje v roku 3 delovnih dni od dneva plačila.

Kupec je dolžan premičnine prevzeti v roku iz prejšnjega odstavka tega člena, sicer se šteje, da je v zamudi s prevzemom in se mu zaračunajo stroški odvoza s trenutne lokacije nahajanja premičnine (Ulica heroja Staneta 1, 2501 Maribor). Ne glede na dejanski prevzem preidejo vsi stroški in riziki v zvezi s premičnino na kupca s prvim dnem po tem, ko bi kupec moral premičnino prevzeti.

4. člen

Kupec si je premičnino ogledal in mu je znano njeno stanje ter iz tega naslova nima nobenih zahtevkov do prodajalca. Kupec za ugotovljene napake po prevzemu premičnine ne more uveljavljati jamčevalnih zahtevkov. Pogodba je sklenjena na način videno-kupljeno.

5. člen

Stroške v zvezi s prenosom lastništva ter morebitne druge dajatve plača kupec.

6. člen

Predstavnik prodajalca za izvedbo obveznosti po tej pogodbi je …………………………………..., predstavnik kupca pa …………………………………...

V primeru, da se ugotovi, da je pri izvedbi postopka, na podlagi katerega je podpisana ta pogodba ali pri izvajanju te pogodbe kdo v imenu ali na račun katere izmed pogodbenih strank, predstavniku ali posredniku obljubil, ponudil ali dal kakšno nedovoljeno korist za sklenitev pogodbe, ali za sklenitev pogodbe pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali povzročil drugo ravnanje ali opustitev, s katerim je bila povzročena škoda kateri izmed pogodbenih strank, njenemu predstavniku, zastopniku ali posredniku, je ta pogodba nična.

Prodajalec bo v primeru ugotovitve o domnevnem obstoju dejanskega stanja iz prvega odstavka tega člena ali obvestila Komisije za preprečevanje korupcije ali drugih organov, glede njegovega domnevnega nastanka, pričel z ugotavljanjem pogojev ničnosti te pogodbe oziroma ukrepal v skladu s predpisi Republike Slovenije.

7. člen

Pogodbeni stranki bosta spore v zvezi s to pogodbo poskušali rešiti sporazumno. Če sporazum ne bo mogoč, je za rešitev spora pristojno stvarno pristojno sodišče v Mariboru.

Pri razreševanju spora se poleg določb te pogodbe uporabljajo tudi določbe prodajalčeve dokumentacije ter določbe Obligacijskega zakonika – OZ (Uradni list RS, št. 97/07 – uradno prečiščeno besedilo, 64/16 – odl. US in 20/18 – OROZ631) in drugih veljavnih predpisov.

8. člen

Pogodba je napisana v štirih enakih izvodih, od katerih prejmeta prodajalec in kupec po dva izvoda.

Prodajalec: Kupec:

**UPRAVNA ENOTA MARIBOR** **XXXXXXXX**

Nika Pozeb Kolenc xxxxxxxxx

Načelnica xxxxxxxxx

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kraj in datum podpisa:\_\_\_\_\_\_\_\_\_\_\_\_\_\_ Kraj in datum podpisa:\_\_\_\_\_\_\_\_\_\_\_\_\_\_\_\_\_\_